ועדת הכלכלה, כנסת 19, פרוטוקול מספר 217, 2014-02-24 09:30

דוד צור: בוקר טוב.

דוד צור: צריך לומר שזה כבר דיון שלישי בנושא, אם ספרתי נכון, ואנחנו רוצים להתקדם.

דוד צור: תיכף תזכירי לי איפה סיימנו ונוכל להתקדם עם העניין הזה.

דוד צור: הדיון העקרוני כבר התקיים, כבר היינו בשלבי הקראה, ולכן נמשיך עם ההקראה ועם ההצבעות.

דוד צור: מכיוון שיש פה "הרבה" חברי כנסת, ההצבעה גם תלך מהר לדעתי.

דוד צור: אני רק מציע להתייחס לנוסח ההקראה ולא לאמירות כלליות.

<מרב תורג'מן: בדיון הקודם שהתקיים ביום 30 בדצמבר דנה הוועדה ואישרה עד סעיף קטן (ח) שבסעיף 1.

<מרב תורג'מן: מדובר בהסדר המהותי לעניין שימוש ברכב שניזוק, הליך התיקון, הבדיקה והדיווח לרשות הרישוי לצורך רישום ברישיון הרכב כי נזק בטיחותי תוקן ונבדק.

<מרב תורג'מן: זה על מנת להזכיר לכולם.

<מרב תורג'מן: הוועדה, כמו שחבר הכנסת אדוני היושב-ראש ציין, כבר קיימה שני דיונים בתקנות, וכעת נותר לדיון סעיף קטן (ט), שעניינו ההגדרות, תיקון תקנה 310 לעניין מתן תעודת תקינות, הטפסים לצורך הדיווח והעברת הרכב ממפעל מתקן למפעל בודק וכן סעיף התחילה.

<מרב תורג'מן: כמו שאמרתי, נתחיל בסעיף קטן (ט).

<מרב תורג'מן: שרית תקרא ותבהיר.

דוד צור: שרית, בבקשה.

<שמואל מלכיס: שונה מאוד.

<נמרוד הגלילי: חבל שרק עכשיו אנחנו רואים את הנוסח.

<שמואל מלכיס: זה גם מאוד עקרוני.

<שמואל מלכיס: למעשה זה הופך כמעט כל רכב שחטף מכה לרכב שדורש תקנה 309.

דוד צור: תסבירו לנו מה מהות השינוי.

<אבנר פלור: אדוני היושב-ראש, מה שהיה בדיון הקודם, שנתבקשנו לבחון את הנושא של ההגדרה כי ההגדרה היתה משהו כללי, מאוד כללית עם שיקול דעת, ובנוסח החדש צמצמנו ספציפית עם כמה שפחות שיקול דעת.

<אבנר פלור: יש הגדרה מדויקת מתי רושמים את הנזק הבטיחותי ברישיון הרכב.

<אבנר פלור: אני רוצה רק להזכיר לכולם שיש חלוקה מתי מבצעים בדיקה 309, ומבחינת ההגדרה היא מתייחסת לרישום ברישיון הרכב.

<אבנר פלור: זאת אומרת, לא כל בדיקה שמבוצעת לפי 309 נרשמת ברישיון הרכב.

<אבנר פלור: פה ההגדרה מתייחסת לאותם מקרים שהנזק נרשם ברישיון הרכב.

דוד צור: התייחסויות.

דוד צור: עו"ד תוסייה-כהן.

<שלמה תוסייה-כהן: שני דברים.

<שלמה תוסייה-כהן: דבר ראשון, מרגע שהוגדר מה מהות הנזק שצריך לעבור לנזק בטיחותי, אין צורך יותר במילה שמופיעה שם, "מהותי".

<שלמה תוסייה-כהן: זאת אומרת, בנוסח הקודם הופיע "נזק מהותי" ללא פירוט מה הכוונה, וזה יצר איזו אי-בהירות שעכשיו מתוקנת.

<שלמה תוסייה-כהן: ברגע שזה תוקן, אין צורך יותר ב"מהותי".

<שלמה תוסייה-כהן: כל רכב שעבר את הנזק שמפורט כאן, צריך להוסיף ברישיון הרכב.

דוד צור: אנחנו מסכימים להוריד את זה.

<קריאה: גם שריטה?

<קריאה: גם שריטה?

דוד צור: זה מפורט.

<שמואל מלכיס: זה מסבך את העניין עוד יותר.

<מרב תורג'מן: צריך לשאול את זה אחרת – האם נזק שגרם לעיוות, הסטה, סדק או שבר יכול להיחשב שהוא לא נזק בטיחותי?

<קריאות: בוודאי.

<שמואל מלכיס: בוודאי.

<שמואל מלכיס: אם זה לא מהותי - -

<מרב תורג'מן: אני מבינה ממשרד התחבורה שזה לא כך, ולכן - - -

<שמואל מלכיס: - - אם זה לא רציני, ברור.

<לאה ורון: תאפשרו לה לדבר.

<מרב תורג'מן: הבנתי ממשרד התחבורה שזה לא כך, ולכן המילה "מהותי" כאן, גם לפי דעתי מיותרת ואין צורך להשאיר פה מקום לשיקול דעת בעניין הזה, ויש פה פירוט כאמור די מפורט של הנזקים שייחשבו נזק בטיחותי.

<שמואל מלכיס: - - -

דוד צור: אני מבקש, תנו לנו להניע.

דוד צור: רק התחלנו את הבוקר, אנחנו כבר בסערות.

דוד צור: מי שמדבר, יבקש רשות.

<שמואל מלכיס: אני מאיגוד חברות הביטוח.

<שמואל מלכיס: אנחנו באופן כמעט נדיר היינו בשימוע במשרד התחבורה, ואחרי דיונים מרתוניים הגענו לאיזו הגדרה שהיתה כלולה בתקנות והיתה הגיונית ונורמלית ולא הרחיבה את המסגרת לכל רכב כמעט שנפגע.

<שמואל מלכיס: מה שעשה משרד התחבורה, בלי ידיעתנו, בלי לפרסם את זה קודם, בלי שנוכל להתייחס, בלי שנוכל להגיב בצורה רצינית, ברגע האחרון, בדקה ה-90, הוא מביא נוסח שבכלל לא היה מוסכם ולא מקובל והוא מרחיב באופן בלתי מתקבל על הדעת את כלי הרכב שלגביהם יידרש רישום.

<שמואל מלכיס: אם עוד רוצים להוריד את המונח "מהותי", זה אומר שכל סדק קטן, כל שבר, כל הסטה, כל עיוות, אפילו אם הוא מינימלי, יביא בסופו של דבר - - -

דוד צור: לפי התיאור כאן הוא לא נזק מינימלי.

<שמואל מלכיס: למה לא?

דוד צור: לטענה המהותית - - -

<שמואל מלכיס: אם הוא לא מהותי, זה יכול להיות גם מינימלי.

<שמואל מלכיס: אם ההגדרה היא אובייקטיבית כביכול והמונח "מהותי", או רציני או משמעותי - - -

דוד צור: אתם רוצים להשאיר את המילה "מהותי".

<שמואל מלכיס: "מהותי", בטוח אנחנו רוצים להשאיר, אבל אני חושב שאנחנו צריכים לחזור להגדרה הקודמת, שהיתה מצוינת, ואין שום צורך, לא מקצועי – עוד מעט ידידי, אחד השמאים הבכירים בענף, יסביר גם את זה, וגם, אני חושב, ידידי, דידי רוזנפלד גם - - -

דוד צור: מלכיס, תיקח אוויר רגע.

דוד צור: כיוון שהזכרת קודם מעולם המושגים של הכדורגל, גם בדקה ה-90 מותר להחליף.

דוד צור: בדקה ה-90 צ'לסי לקחו את המשחק ונשארו בצמרת.

<שמואל מלכיס: אם אנחנו עוסקים בנושא כל-כך מהותי, צריך ללמוד את זה, לשקול את זה.

דוד צור: "מהותי" יכול להישאר, אני מבין את זה.

דוד צור: אבל פירוט היתר הוא לא בא בכדי, הוא בא כדי לצמצם את שיקול הדעת, כיוון שבדיון הקודם דווקא דיברנו על זה שהנושא הוא פלואידי, לכאורה אפשר להכניס לעניין סל גדול של אירועים.

<שמואל מלכיס: עכשיו זה יותר גרוע, כי למעשה כל סדק, כל מכה - - -

<קריאה: רק שמעבר לקו ציר הגלגלים.

<שמואל מלכיס: בסדר.

<קריאה: זה בטיחותי.

<קריאה: אל תשכח את המילה "בטיחותי".

דוד צור: כתוב פה "שגרמה לעיוות או שינוי במבנה הגיאומטרי".

<שמואל מלכיס: זה יכול להיות עיוות של סנטימטר.

דוד צור: אני מציע את "הנזק המהותי" להשאיר.

<קריאה: סנטימטר זה בטיחות.

דוד צור: אני מציע את "הנזק המהותי" להשאיר, את הנוסחה המרחיבה להשאיר - - -

<שמואל מלכיס: אולי תשמע את בעלי המקצוע.

<שמואל מלכיס: לא כל הידע נמצא במשרד התחבורה.

דוד צור: מר מלכיס, אני מבקש ממך, אל תנהל לי את הדיון.

דוד צור: אתה מציע לי עם מי לדבר ומה להגיד.

דוד צור: אני באמצע משפט למשרד התחבורה, אתה לא נותן לי להשלים.

<שמואל מלכיס: סליחה.

דוד צור: אני מציע את ה"מהותי" להשאיר, כדי שלא יתפרש מכאן שמדובר בכל נזק, סדק, כפי שמלכיס ציין קודם.

<מרב תורג'מן: אדוני, מי קובע מהו מהותי?

<קריאה: השמאי.

<קריאה: בעל המקצוע.

<מרב תורג'מן: מקום שאין שמאי?

<שמואל מלכיס: מנהל.

<מרב תורג'מן: העמדה המשפטית שלנו היא שאין פה מקום להשאיר שיקול דעת.

דוד צור: בוא נשמע את האדון.

<ערן אור: אני שמאי רכב ואני בא מטעם איגוד חברות הביטוח.

<ערן אור: בהגדרה הקודמת למעשה דובר על "נזק מהותי לקורת השלדה הקדמית או האחורית שמעבר לקו ציר הגלגלים הקדמיים או האחוריים למעט נזק לחלקים הניתנים לפירוק או נזק המחייב החלפת מסגרת גג המרכב או עמוד המרכב".

<ערן אור: זה למעשה הוציא את שיקול הדעת מהשמאי ועשה סדר.

<ערן אור: ברגע שחוטפים עמוד או מסגרת גג, זה מחייב את התקנה, או פגיעה מעבר לקו ציר האופנים בשלדות זה מחייב את התקנה, את הרישום ברישיון הרכב.

<ערן אור: פה למעשה, מה שנפרץ עכשיו, זה אומר למעשה שכל פגיעה, אפילו קלה, מאבן שפגעה בעמוד, או מרמפה של משאית, שיש לה קצה חד, שנתן נגיעה קטנה בעמוד או במסגרת, זה יחייב תקנה.

<ערן אור: הנזק פה הוא נזק אדיר לבעל הרכב.

<ערן אור: אומנם לא מביאים בחשבון את הנושא הכספי, אבל הנזק יהיה בסביבות 5,000 או 10,000 שקלים לאוטו שעולה 200,000 שקל.

<ערן אור: יתקנו לבעל הרכב את הרכב, ולמעשה הוא יישאר עם רכב נכה, כי אף אחד לא ירצה לגעת ברכב הזה עם הרישום הזה, כי אנשים לא מבינים.

<ערן אור: מבחינתם הם רואים את הרישום הזה, זה אות קין לרכב ואומרים: בוא נעבור לרכב הבא.

<ערן אור: לא מעניין אותנו, לא רוצים את הרכב הזה.

<ערן אור: מה יעשה כל מי שאין לו חברת ביטוח, שאין לו חברת ביטוח להיפרע ממנה?

דוד צור: אדוני.

<דידי רוזנפלד: אני משלמה סיקסט.

<דידי רוזנפלד: הנושא של עמודי המרכב, כשמדובר על נזק בלי המילה "מהותי" או בכלל נזק, אדוני רק יחשוב על זה שבעל אוטו בלי ביטוח ובלי כל הרעש הגדול, נוסע ברכב שלו ונזרקת אבן על השמשה הקדמית שלו וגם אחד העמודים קיבל איזו נגיעה מאותה אבן - - -

דוד צור: מאיפה שאני בא, אני יורה.

דוד צור: ..

<דידי רוזנפלד: אני יורה, אבל לא לכולם יש נשק...

דוד צור: אני מבין ש"מהותי" זה מהותי בשבילכם, לכן ה"מהותי" יישאר.

<ערן אור: זה לא רק ה"מהותי".

<דידי רוזנפלד: ה"מהותי" יישאר, אבל אני חושב שההגדרה הקודמת שהיתה פחות מרשימה - - -

<מרב תורג'מן: היא היתה יותר רחבה.

דוד צור: היא היתה יותר רחבה, היא השאירה יותר שיקול דעת.

<אבנר פלור: אדוני היושב-ראש, היא היתה יותר רחבה והשאירה יותר שיקול דעת.

<אבנר פלור: זו נקודה חשובה – יותר רחבה ויותר שיקול דעת.

<דידי רוזנפלד: זה נכון, אבל יש לי רשות דיבור.

דוד צור: האדון ברשות דיבור.

דוד צור: בבקשה.

<דידי רוזנפלד: זה נכון שהיא נתנה שיקול דעת לשני גופים או לשני אנשים שמקבלים את הרישיון שלהם במשרד התחבורה – האחד הוא השמאי, במקרה שיש שמאי, והשני הוא בעל המקצוע, הוא המנהל המקצועי, שגם הוא מקבל את הרישיון ממשרד התחבורה.

<דידי רוזנפלד: היעלה על הדעת ששני האנשים האלה, או כל אחד בנפרד, כולם רוצים שהמכוניות ייסעו לא בטיחותיות ורק משרד התחבורה דואג לציבור?

דוד צור: הבנתי.

דוד צור: הצגת את זה יפה.

דוד צור: בסוף הרציונל של החוק, מעבר לכל המילים האלה, כדי שבסוף תהיה ללקוח, לקונה – תהיה לו תמונת מצב שמדובר פה בנזק מהותי קשה ושהוא לא קנה חתול בשק, או לחילופין עם נזק משמעותי.

דוד צור: לכן דווקא הצמצום הזה שיכול להכניס לסל הזה הרבה מאוד כלי רכב שנפגעו, אפילו בנזקים קלים יחסית, וכמו שנאמר כאן, "יכתימו" את העניין, לא משרת את השוק הזה.

דוד צור: הוא יכול לגרום למצב הפוך.

דוד צור: למה ללכת להגדרה כל-כך דווקנית ולצמצם את שיקול הדעת של אנשים שבאים מטעמכם, שבסופו של דבר הם יפעילו עבורכם, אני מניח, את שיקול הדעת הנכון, ועוד בחקיקה?

דוד צור: תחשבו רגע.

דוד צור: משרד המשפטים.

<יערה למברגר: אני מבינה שאנשי המקצוע פה עושים עבודתם וצריך איזה מרווח של שיקול דעת ויש פעמים רבות שאנחנו כותבים הגדרות ושמים בהן איזה מושגי שסתום או מושגים שצריך לצקת לתוכם תוכן.

<יערה למברגר: ברור שיש סיטואציות שבהן אין ברירה, צריך להשאיר איזה מושג שמכניסים לתוכו תוכן בפעילות היומיומית וביישום, אבל יש לי חשש מסוים, וזה לא שאני לא סומכת על אנשי המקצוע, אלא שתהיה חוסר אחידות, כי יש בכל הארץ הרבה שמאים, הרבה מנהלים מקצועיים של מוסך.

<יערה למברגר: זה כמו שתשאל עשרה משפטנים מה זה מהותי, אני מניחה שיהיה איזה טווח.

<יערה למברגר: אני קצת מוטרדת מחוסר האחידות שתהיה פה בין אזורים שונים, בין שמאים שונים.

<דידי רוזנפלד: ולכן את מעדיפה שהלקוח עוד יסבול, בעל האוטו.

<יערה למברגר: שנייה, אנחנו מנסים להתמודד פה עם הקושי.

<יערה למברגר: יש פה קושי ומנסים למצוא לו פתרון.

<יערה למברגר: זו גם שאלה למשרד התחבורה, אני לא יודעת אם יש איזו יכולת להוציא הנחיות לדוגמה של מה זה מהותי, האם יש מי שיכול - - -

דוד צור: סטנדרטיזציה?

<יערה למברגר: אני אביא דוגמה מתחום אחר.

<יערה למברגר: היתה לנו שאלה בתחום הטיס על תאונות טיס – מה זו תקרית חמורה.

<יערה למברגר: יש התייחסות לתאונת טיס, יש הגדרה של תקרית ובאמצע יש תקרית חמורה.

<יערה למברגר: על תקרית חמורה נאמר "כמעט היתה", כמעט ונפגע" מה שנקרא.

<יערה למברגר: אז אמרו: מה זה "כמעט ונפגע"?

<יערה למברגר: איך נגדיר את זה?

<יערה למברגר: בסופו של דבר, מה שהחלטנו לעשות בחקיקה, שרשות התעופה תפרסם רשימה של דוגמאות.

<יערה למברגר: זה לא ממצה, אנחנו לא יכולים לחשוב על כל - - -

דוד צור: חוק העונשין מלא בדברים כאלה – תקיפה, תקיפה סתם, תקיפה בנסיבות מחמירות.

דוד צור: חוק העונשין מלא בדוגמאות כאלה.

<יערה למברגר: יכול להיות שבסופו של דבר נבין שאין לנו ברירה, אלא לתת פה איזה מושג שסתום שהוא לא סגור, שמשאיר פה איזה פתח של שיקול דעת, אף-על-פי שהייתי רוצה כמה שיותר שנצליח לתחום את שיקול הדעת.

דוד צור: ניתן למשרד התחבורה להגיב.

דוד צור: בבקשה.

<אבנר פלור: אני רוצה לפני שנגיב לשמוע את כולם, ואז אני אגיב בכללי.

דוד צור: נשמע את איגוד המוסכים.

<רונן לוי: אני יושב-ראש איגוד המוסכים בישראל.

<רונן לוי: דיברתי בימים האחרונים גם עם אבנר פלור לגבי העניין של השינוי הזה.

<רונן לוי: גם לדעתנו צריך לצמצם את זה דווקא, לא להרחיב, דווקא לתת פחות מקום לפרשנויות מבחינת המנהל המקצועי או השמאי.

דוד צור: הנוסח הזה מקובל עליך?

<רונן לוי: הנוסח הזה מקובל עלינו.

<רונן לוי: למשל אוטו מתעוות לצורך העניין, יש מקומות שהשלדה מתעוותת - - -

דוד צור: זה מהותי.

<דידי רוזנפלד: זה מהותי.

<דידי רוזנפלד: אין ויכוח.

<רונן לוי: להשאיר את ה"מהותי" ודאי.

<רונן לוי: על זה אין ויכוח וכמה שאפשר לצמצם ספק.

<רונן לוי: אנחנו לא חושבים שאם יש משהו קטן, צריך להיות רשום, אבל הנוסח המצמצם עדיף לדעתנו מאשר הנוסח הרחב.

<שמואל מלכיס: איך הם ידעו על זה ואנחנו לא, אף-על-פי שאנחנו צד לעניין?

דוד צור: כן.

<שמואל מלכיס: אבנר, שאלתי שאלה.

<אבנר פלור: יש פה יושב-ראש, אנחנו לא בדו-שיח.

דוד צור: כשתקבל רשות דיבור, תוכל לשאול את השאלות.

דוד צור: כן.

<אבי גלנצר: אני יושב-ראש איגוד מכוני הרישוי.

<אבי גלנצר: אני חושב שיש פתרון לעניין הזה, והפתרון הנכון הוא כמו שאנחנו מבצעים את בדיקות הקנייה היום.

<אבי גלנצר: כשאנחנו עושים בדיקת קנייה לרכב, על-פי הוראות משרד התחבורה, אנחנו צריכים לחלק את הנזק לשלוש אפשרויות: אפשרות אחת נזק שולי, נזק בינוני ונזק קשה, ויש לנו מפרט מדויק של רישום של כל חלקי המרכב והשלדה, שבו רשום איך לחלק את הנזק הזה, ואז התוכנה שלנו עושה את זה באופן אוטומטי כך שהעניין של שיקול הדעת כמעט שלא קיים כאן.

<אבי גלנצר: אני חושב שאם נאמץ את השיטה של רישום כמו בבדיקות הקנייה, נפתור הרבה בעיות של חילוקי דעות או שוני בין בוחן אחד לשני.

דוד צור: כן.

<שוקי שדה: אני מנכ"ל ארגון חברות ההסעה בישראל.

<שוקי שדה: מבחינתנו הפעולה השנייה שנעשתה היא משמעותית מאוד, מאחר שאוטובוס הוא יקר מאוד, עולה הרבה כסף.

<שוקי שדה: וברגע שמגדירים אותו עם נזקים, כאשר מכל נזק קטן ייגרם לו נזק משמעותי ברישיון הרכב, המשמעות היא שמערכת המכירה היא בעייתית מאוד.

<שוקי שדה: לצורך כך גם אנחנו בעד השארת המתכונת הקודמת, היא עונה יחסית לדרישות והמתכונת הזאת תפגע קשה מאוד במערך המכירות של האוטובוסים בישראל.

<שוקי שדה: אוטובוס ממוצע עולה בסביבות 1.2 מיליון.

דוד צור: כן.

<נמרוד הגלילי: אני מנכ"ל ארגון חברות הליסינג.

<נמרוד הגלילי: שוב פעם, אני חושב שאנחנו לא רוצים סתם להכתים כלי רכב עם נזק שהוא לא באמת מהותי, ולכן המילה "מהותי" היא באמת משמעותית פה.

דוד צור: היא מהותית.

<נמרוד הגלילי: אני חושב שהנוסח הישן היה יותר הוגן וגם אם הוא הפעיל איזה שיקול דעת, זה שיקול דעת על מנת שיהיה נזק מהותי – והיתה פה מילה חשובה, "מהותי" – ורק אז הוא יירשם ולא על כל נזק קטן הוא יירשם ברישיון שלו כבלתי בטיחותי.

דוד צור: הבנתי.

דוד צור: תודה.

דוד צור: משרד התחבורה, בבקשה.

דוד צור: זמנכם להגיב.

<שרית זוכוביצקי-אור: לפני העמדה המקצועית שאבנר יפרט - - -

דוד צור: קודם כול תתייחסו לעניין המהותי.

<שרית זוכוביצקי-אור: זה מקצועי.

<שרית זוכוביצקי-אור: קודם כול, לעניין ההרחבה והצמצום.

<שרית זוכוביצקי-אור: ההגדרה הזאת מצמצמת, משום שבהגדרה הקודמת כל נזק, אומנם מהותי, בלי להתייחס לסדק, לעיוות לשלדה, למעשה כל נזק היה יכול להיחשב כנזק בטיחותי, עכשיו רק העיוות, ההסטה או הסדק נחשבים.

<שרית זוכוביצקי-אור: דבר אחד, נתנו את המקרים.

<שרית זוכוביצקי-אור: כאשר נגרמים עיוות, סדק, הסטה או שבר, רק במקרים האלה זה נחשב נזק, אז צמצמנו.

<שרית זוכוביצקי-אור: עכשיו אנחנו צריכים להגיד האם מדובר בעיוות, הסטה, סדק או שבר מהותיים.

<שרית זוכוביצקי-אור: קודם כול, אם יוחלט להשאיר "מהותי", אני רק מציעה אולי להעביר את המילה "מהותי" לסוף.

<שרית זוכוביצקי-אור: זאת אומרת, נזק שגרם לעיוות, הסטה, סדק או שבר מהותיים.

<שרית זוכוביצקי-אור: זאת אומרת שההסטה, הסדק והשבר הם המהותיים, ואז נשארתי עם הצמצום.

<יערה למברגר: או משמעותיים.

<שרית זוכוביצקי-אור: או משמעותיים.

<שרית זוכוביצקי-אור: נשארתי עם הצמצום, דהיינו, רק מה שגרם להסטה, סדק או שבר, כל היתר בחוץ, וגם את אלה אני מצמצת עם שיקול דעת כשאני אומרת "משמעותי".

<יערה למברגר: לכן הסדק המילימטרי או הסדק שהוא זוטי דברים - - -

<שרית זוכוביצקי-אור: אני שוב אומרת, זו הגדרה מצמצמת, כי כל מה שהוא לא שבר, סדק, הוא בחוץ.

<יערה למברגר: יש שיקול דעת להגיד אם הסדק מהותי או לא.

<מרב תורג'מן: חשוב לציין ששיקול הדעת כאן נשאר, ואנחנו לא פותרים את עניין חוסר האחידות בעניין הזה.

<מרב תורג'מן: את מוסיפה את המילה "מהותי" להעברתה - - -

<דידי רוזנפלד: אדוני היושב-ראש - - -

דוד צור: אבל עדיין - - -

<דידי רוזנפלד: אדוני היושב-ראש - - -

דוד צור: לא.

דוד צור: אני עדיין בזמן התגובה של משרד התחבורה.

דוד צור: תתייחס לעניין הפחות מהותי, אבל הוא גם עלה, תתייחס לעניין הטכני – למה ואם יכלו לקבל את הנוסח לפני, לא קיבלו, למה קיבלו אותו רק הבוקר או לא קיבלו אותו בכלל.

<אבנר פלור: קודם כול, לנושא הלוגיסטי – קיבלו הבוקר.

<אבנר פלור: ישבנו וחשבנו על זה המון, זה לא היה פשוט, כי ההגדרה הקודמת היתה הגדרה מאוד רחבה, ולדעתנו המקצועית וגם אחרי בדיקות שבדקנו, אנחנו רואים לנכון שההגדרה הזאת מצמצמת, יוצרת אחידות, יוצרת פחות שיקול דעת.

<אבנר פלור: מה שאני מציע, ואני מקבל את ההצעה של משרד המשפטים, אנחנו נגבה את זה בדוגמאות, שיראו אותן בעלי מקצוע, אותם אנשים שעוסקים בתחום, יראו ממש את הדוגמאות ולא כל שריטה או כל דבר.

<אבנר פלור: זאת לא הכוונה.

<אבנר פלור: ההגדרה הקודמת היתה בדיוק כזאת, אבל ההגדרה הקודמת נתנה משהו רחב מאוד וכל אחד היה פועל לפי ראות עיניו לא רק בשיקולים המקצועיים שלו, אלא בשיקולים מסחריים כאלה ואחרים.

<אבנר פלור: לכן מה שאני אומר, ההגדרה הזאת מקצועית.

<אבנר פלור: ההגדרה הזאת, אם היא תלווה בדוגמאות, היא תיתן את המענה, וכמו שאמרת, אדוני היושב-ראש, זו הגדרה שאותו אזרח, כשירכוש את הרכב, ידע בדיוק מה הנזק שהיה ברכב.

דוד צור: כן, אדוני.

<שמעון אלקיים: אני רוצה לחזק את מה שאמר אבנר ולהגיד - - -

דוד צור: הייתי מופתע אם היית מחליש...

<שמעון אלקיים: מי שקובע את ההגדרה הזאת זה לא סתם אנשים, אלא מנהל מקצועי של מוסך שיודע לא על כל שריטה לרשום את ההערה, או שמאי רכב שיודע שלא על כל שריטה קטנה או מכה קטנה צריך לרשום הערת אזהרה.

<שמעון אלקיים: ההגדרה היא הגדרה – קשה בדיוק לקבוע מה זה "מהותי", כל אחד יכול לפרש איך שהוא רוצה, על כן מי שנותן את ההגדרה וקובע אם ליישם אותה או לא, זה אנשים שהוסמכו על-ידינו, או שמאי או בעל הסמכה למכונאות.

<שמואל מלכיס: זה מה שטענו.

דוד צור: שמעון, אתה נראה לי איש מקצוע ותיק.

דוד צור: איך אתה מפיג את החשש של מר מלכיס שמדבר על זה שזה יכניס לסל הזה כל נזק, ולו הפעוט והקטן, ובסופו של דבר נמצא את עצמנו עם רכבים מוכתמים ועם שוק שתקענו של רכבים יד שנייה?

<שמעון אלקיים: קודם כול, נתנו את דעתנו הרבה מאוד בעניין הזה ושקלנו ושינינו לא מעט וקיימנו דיונים רבים במשרד התחבורה בנושא הזה.

<שמעון אלקיים: היות שנזק מהותי זה לא משהו שאפשר להגדיר ולהגיד: הנזק כך וכך, הגודל שלו או העוצמה שלו, זה תמיד יהיה נתון למישהו שיגיד מה זה נזק מהותי.

<שמעון אלקיים: ההגדרה הזאת קודם כול קובעת אמות מידה של מה זה נזק מהותי, לא כל דבר, אלא שבר או הסטה או דברים משמעותיים, ובכל מקרה הם נקבעים לא על-ידי סתם אנשים אלא על-ידי בעלי מקצוע, או שמאי או בעל כתב הסמכה למכונאות.

דוד צור: אני עושה סבב נוסף.

דוד צור: אבנר, האם יש מצב שהרשימות של הדוגמאות שדובר בה, שהיא תיעשה באיזה שולחן עגול שבו אתם יושבים עם איגוד המוסכים, חברות הביטוח, ואז מגיעים לרמת הבנה וציפיות - - -

<דידי רוזנפלד: או באישור הוועדה.

דוד צור: סבב אחרון.

דוד צור: קודם כול מדבר מר דידי רוזנפלד, אחרי זה מלכיס שוב פעם, אחרי זה תוסייה-כהן.

<אבנר פלור: אדוני היושב-ראש, רק לגבי מה ששאלת, נעשה את זה במועצה המייעצת במסגרת אגף הרכב, שבה שותפים הרבה מהגורמים פה ונעלה את זה בישיבה הזאת של המועצה המייעצת.

דוד צור: מצוין.

דוד צור: אם יש מילה או שתיים שהייתם חושבים שצריך להוריד מהנוסח המצמצם הזה, תדברו עניינית, כי אתם מבינים שאנחנו הולכים להכריע.

<שמואל מלכיס: אי-אפשר לשכנע אותך לחזור לנוסח הקודם?

דוד צור: אפשר גם לנסות לשכנע.

דוד צור: ברציונל שאני שומע כאן, ושזה ייעשה בתיאום אתכם, שגם תשבו על רשימת המקרים שיגדירו אותם יחסית באופן שגם אתם תוכלו לחיות עם זה - - -

<שמואל מלכיס: הנוסח הקודם גם היה בתיאום אתנו.

דוד צור: המילה "מהותי", שחוזרת לתמונה, אני חושב שהיא יכולה להרגיע אתכם שלא מדובר ברצון להכתים כל רכב שעבר איזו טלטלה קטנה, אבל בואו נשמע.

<דידי רוזנפלד: אדוני היושב-ראש, מנסים להציג פה כאילו צמצמו משהו וכתבו: נזק שגרם לעיוות, הסטה, סדק או שבר.

<דידי רוזנפלד: יש עוד איזה נזק שיכול לקרות לעמוד המרכב חוץ מהרשימה הזאת?

<יערה למברגר: לא, אבל יש עוד נזקים - - -

<מנשה פרידמן: שריפה.

<דידי רוזנפלד: שריפה זה דווקא דבר שכדאי שתוסיף.

דוד צור: בבקשה.

<דידי רוזנפלד: שריפה בטח תגרום - - -

<שמעון אלקיים: מעיכה, שריטה, זה לא כתוב.

<דידי רוזנפלד: מה זה שריטה ומה זה עיוות?

<שמעון אלקיים: יש הבדל.

<שמעון אלקיים: צריך לדעת.

<דידי רוזנפלד: באמת?

<דידי רוזנפלד: איפה ההבדל?

<שמעון אלקיים: מה זה שריטה?

<שמעון אלקיים: שריטה זה - - -

<קריאות: - - -

<דידי רוזנפלד: מאה אחוז, אז נבדוק כל דבר במיקרונים.

<קריאה: - - -

<דידי רוזנפלד: כל נגיעה מאבן זה עיוות.

<אבנר פלור: ממש לא.

<אבנר פלור: משאירים "מהותי".

<אבנר פלור: זה לא מהותי.

<שרית זוכוביצקי-אור: זה לא עיוות מהותי.

<דידי רוזנפלד: אני מסכים שזה לא מהותי, עכשיו נכנסים לוויכוח מהו מהותי.

<דידי רוזנפלד: צודקת, גברתי.

<קריאה: אף מנהל מקצוע, לא שמאי, לא יפסול - - -

<דידי רוזנפלד: עזוב שמאי, מנהל מקצועי - - -

דוד צור: אני מבקש בלי פינג-פונג.

דוד צור: מר תוסייה-כהן.

<שלמה תוסייה-כהן: אני רוצה לומר דבר אחד שצריך להביא בחשבון - -

<קריאות: - - -

דוד צור: רבותי.

<שלמה תוסייה-כהן: - - זה העניין של מבנה השוק.

<שלמה תוסייה-כהן: בסופו של דבר יש פה גורמים שיש להם אינטרס כלכלי חזק בתוצאה שתהיה פה לעומת מי שלכאורה אין לו אינטרס כלכלי ישיר בתוצאה.

<שלמה תוסייה-כהן: כאשר יבוא אותו שמאי לבדוק את הרכב, הרי תקנה 309, את הבדיקה מבחינת הבטיחות, הוא כבר ביצע, הוא כבר קבע שהרכב צריך לעשות את הבדיקה, כל מה שנשאר לו זה לדאוג לצרכן הסופי.

<שלמה תוסייה-כהן: הצרכן הסופי הזה, אם הוא מזמין השירות, לא רוצה שיירשם, המבטח, אם יש מבטח, לא רוצה שיירשם, אף אחד שמעורב בתאונה הזאת לא מעוניין שיירשם.

דוד צור: אנחנו לא שם.

דוד צור: מר תוסייה-כהן, אנחנו לא שם.

דוד צור: דווקא עברנו לקיצוניות השנייה, האם כל דבר קל ששמים אותו, אנחנו מתכוונים לתת את כל הרקורד ולהכתים אותו?

דוד צור: אנחנו חייבים לראות שהשוק הזה ימשיך לעבוד, לכן אנחנו צריכים לראות שזה לא - - -

<שלמה תוסייה-כהן: בהחלט.

<שלמה תוסייה-כהן: זו היתה ההערה שלנו לנוסח הקודם.

<שלמה תוסייה-כהן: ברגע שפתוח ה"מהותי" הזה, הלחץ על השמאים יהיה בלתי אפשרי ומי שיוזמן לתת שומות במקרים כאלה זה רק מי שהרקורד שלו מוכיח שהוא לא רושם שהנזק מהותי, ואנחנו לא רוצים להגיע לדבר הזה.

<שלמה תוסייה-כהן: דובר על חוסר זהות בין שומות שונות.

<שלמה תוסייה-כהן: אם ייקבע הדבר הזה, כפי שהוא נמצא, ללא ה"מהותי", ולאחר מכן יינתנו ההנחיות של משרד התחבורה באילו מקרים לא לתת את הדבר, ניתן להתקדם עם זה, אבל ברגע שמשאירים את זה - - -

דוד צור: תודה.

דוד צור: מר מלכיס.

<שמואל מלכיס: דווקא הדברים שהושמעו כרגע על-ידי ידידי, אולי מאששים את מה שטענו כל הזמן, שהיתה צריכה להיות פרוצדורה אחת ויחידה, שרק מנהל מוסך הוא שיקבע אם הרכב צריך להישלח לבדיקה, כי הוא עצמו - -

דוד צור: עכשיו אנחנו אחרי זה.

<שמואל מלכיס: - - אומר שהשמאים לא מתאימים למילוי התפקיד הזה.

<יהודה יגן: זה חמור מאוד.

דוד צור: אנחנו אחרי זה, כבר עשינו עוד דיון.

<שמואל מלכיס: אז הוא אמר - - -

<משה קירמאייר: לא הוא אמר, אתה אמרת.

<קריאה: מנהלי המוסכים לא נתונים, הם לא נמצאים ביד שלכם וביד של הלקוח,.

<קריאה: נכון?

דוד צור: נוסח אחרון, בבקשה.

<שמואל מלכיס: רגע.

<שמואל מלכיס: אני אומר שהנציגים היחידים כשמדובר על אינטרסים, האינטרס הכי חשוב שלא מיוצג כאן, זה האינטרסים של בעלי הרכב, ואם באמת בסופו של דבר כמעט כל פגיעה תביא - - -

דוד צור: שלמה סיקסט הוא לא בעל רכבים?

דוד צור: אתה מייצג גם - - -

<שמואל מלכיס: כן, במקרה זה.

<יהודה יגן: את מי אתה מייצג?

דוד צור: קולך נשמע ברמה.

<יהודה יגן: הוא נשמע כבוועדת תרבות.

דוד צור: אני מבקש, אדוני.

<שמואל מלכיס: למה אתה חושב שיש סתירה בין דאגה לאינטרסים של בעלי הרכב - - -

דוד צור: שמעת ממני שיש סתירה כזאת?

דוד צור: אני לא מתפלא.

דוד צור: להיפך, אני חושב שאתה מייצג אותם נאמנה.

<שמואל מלכיס: יכול להיות פה נזק כלכלי אדיר לבעלי הרכב, וצריך להביא את זה בחשבון.

<שוקי שדה: הוא צודק במאה אחוז במה שהוא אומר, בנושא אוטובוסים בעיקר.

<קריאה: הנזק יכול להיות נזק של אלפי שקלים בודדים - - -

<קריאות: - - -

דוד צור: רבותי.

דוד צור: רבותי.

דוד צור: רבותי.

דוד צור: אני מבקש לא לדבר ביניכם.

דוד צור: בואו נכניס את החוק המוצע לפרופורציות.

דוד צור: רוצים להביא לכאן חוק שייצר שקיפות כשאדם בא לקנות רכב מיד שנייה ולומר לו: תשמע, יש פה הערת אזהרה בגלל שנגרם נזק מהותי.

דוד צור: לך עכשיו תחקור יותר לעניין הרכב.

דוד צור: אנחנו צריכים לראות שהערת האזהרה הזאת לא תירשם על כל נזק פעוט, ולכן נשמור על איזה איזון, כדי שהשוק הזה ימשיך לחיות ולנשום, אחרת כל אחד יעדיף לעבור לרכב השני, כי מישהו שידו קלה, יסמן כל רכב שעבר איזה עיוות קל.

דוד צור: לכן הנוסח המצמצם לכאורה בא לשרת את הלקוח, אבל אנחנו צריכים לראות שהוא באמת לא גורם נזק בהגדרה המצמצמת הזאת, ולכן פעם אחת, הנושא של ה"מהותי", אנחנו מסכימים על זה שהוא חייב להישאר, ופעם שנייה, צריך לעשות את רשימת הדוגמאות הזאת, כדי שאנשים ידעו לאילו דוגמאות אנחנו מכוונים, כדי להפיג את החשש האמיתי שבסוף נהרוג את השוק הזה, כי אנחנו לא רוצים להרוג את השוק הזה.

<שמואל מלכיס: אנחנו קודם צריכים לראות את הדוגמאות.

דוד צור: לא.

דוד צור: נצביע על זה כמו שנחליט בסוף להצביע, ואחרי זה אפשר לעשות את הדוגמאות.

דוד צור: זה לא קשור.

דוד צור: בתוך כמה זמן תוכלו להמציא לנו פרוטוקול של דיון, כולל הדוגמאות שתעשו?

<אבנר פלור: נעשה את זה בתוך 60 ימים.

<מרב תורג'מן: מכוח איזה סמכות הם יביאו לוועדה את פרוטוקול הדיון?

<קריאה: כן, צריך להביא לוועדה.

<מרב תורג'מן: אני מנסה להבין.

<מרב תורג'מן: אין לך אישיו.

דוד צור: תמציאו לנו את הפרוטוקול.

<מרב תורג'מן: אין הליך סטטוטורי לעניין הזה.

<יערה למברגר: זה לא הליך פורמלי.

<אבנר פלור: נעביר לכם את הפרוטוקול.

דוד צור: איפה הבעיה?

דוד צור: תאירי את עינינו.

<מרב תורג'מן: אין פה שום חובה להעביר אלינו את פרוטוקול הרישום.

<שרית זוכוביצקי-אור: זה לא מתוך חובה.

<אבנר פלור: אנחנו עושים את זה בהרבה מן המקרים שמבקשים מאתנו.

<שמואל מלכיס: אפשר לקבוע את החובה הזאת ב - - -

דוד צור: אנחנו סומכים על משרד התחבורה שבתוך 60 יום ימציא בפני הוועדה את הסיכום עם איגוד חברות הביטוח, המוסכים וכל - - -

<שרית זוכוביצקי-אור: אנחנו לא מסכמים עם חברות הביטוח.

<שרית זוכוביצקי-אור: זה נוסח - - -

דוד צור: לא אמרתי, אמרתי את סיכום הדיון, את פרוטוקול הדיון - -

<שרית זוכוביצקי-אור: של המועצה המייעצת.

דוד צור: - - תביאו בפנינו.

<מרב תורג'מן: אני מרגישה מאוד לא בנוח שהוועדה כאן מאשרת או עומדת לאשר נוסח לא ברור והוא כן משאיר מקום לשיקול דעת.

<מרב תורג'מן: השאלה עכשיו שעולה היא למי אנחנו משאירים את שיקול הדעת.

<מרב תורג'מן: האם למשרד התחבורה שהוא יקבע מהו נזק, הוא ייתן דוגמאות לנזק מהותי?

דוד צור: לא, לוועדה - - -

<מרב תורג'מן: חשבתי שנכון כן לקבוע הגדרה ברורה, איזו רשימה שלפיה, כשיש נזק שכתוב ברשימה, הוא ייחשב נזק בטיחותי.

<יערה למברגר: לא כל דבר יכול להיות ברשימה סגורה.

<קריאות: - - -

<יערה למברגר: זה יעשה נזק - - -

דוד צור: רגע, רבותי.

<שמואל מלכיס: שיביאו את הרשימה.

דוד צור: רגע.

<שמואל מלכיס: היא לא יכולה להיות מחוץ לתקנות.

דוד צור: קודם כול, היא יכולה.

דוד צור: on top of it, הרי אנחנו מאשרים את זה כפי שמאשרים.

דוד צור: on top of it, אנחנו רוצים לראות שמה שאישרנו הוא באמת בסופו של דבר מה שהתכוונו, ולא ייכנס לסל מה שחוששים ממנו, בצדק אולי, איגוד חברות הביטוח והאיגודים האחרים - -

<מרב תורג'מן: ברור שנדרש פה איזון, ללא ספק.

דוד צור: - - ולכן אין פה התניה, כפי שמר מלכיס מבקש - - -

<קריאות: - - -

<יהודה יגן: סליחה, מלכיס מייצג - - -

<שוקי שדה: מה הבעיה?

<שוקי שדה: למה זה התניה?

<יהודה יגן: אני מוכן לתת לגברת לספר את סיפורה, כדי שתבין על מה אנחנו מדברים.

דוד צור: מי הגברת?

<דקלה שלום: אני פה מייצגת את קוני הרכבים, אותם קוני חתול בשק.

<דקלה שלום: אני הכרתי את עולם הרכב בדרך הקשה והכואבת.

<דקלה שלום: קניתי חתול בשק בגלל אותו חוסר שקיפות.

<דקלה שלום: מה שקרה לי שחיפשתי רכב, במסגרת החיפושים מצאתי איזה רכב ביד 2, רכב שנראה מציאה, לכאורה יד ראשונה, מאדם פרטי, 55,000 ק"מ, ללא תאונות.

מיכל רוזין: תגידי מרופא.

<דקלה שלום: לא מרופא.

<יהודה יגן: גם לא משמאי.

<דקלה שלום: רכב שלדעת כולם היה מציאה.

<דקלה שלום: אני גרה בירושלים, אפילו טרחתי ונסעתי לחיפה לצורך רכישת הרכב.

<דקלה שלום: פגשתי שם באיש, כביכול מאוד נחמד, התחבב עלינו, הציג את עצמו כאיש פרטי, אימת את אותם פרטים, לאחר מכן לקחנו את הרכב למכון רישוי, מכון בדיקה, שעליו אני סומכת, לאותו מכון אני משלמת ממיטב כספי על מנת שישקף לי למען הגילוי הנאות מה קרה לרכב, מה עבר על הרכב.

<דקלה שלום: אותו בוחן רכב העלה את הרכב שלי על הליפט, קרא לבן-זוגי כדי להראות לו כיפוף קל ברכב, שידע מה הוא מדבר אחר-כך במשרד, ניגשנו אליו אחר-כך למשרד, הוא הוציא את הדוח, רשם שם מספר דברים שאני אישית לא מבינה – מה זה קורת אורך.

<דקלה שלום: אני לא מבינה בעולם הזה, אני לא מבינה את המונחים האלה, ולכן הוא שם בשבילי מבחינתי.

<דקלה שלום: שילמתי לו את ה-450 שקלים כדי שהוא יסביר לי מה עבר על האוטו הזה.

<דקלה שלום: אותו בן-אדם חזר והדגיש שמדובר באותו כיפוף, כמה הוא מינורי, חסר חשיבות, חסר משמעות, והמילים שלו מהדהדות לי בראש, כי הוא חזר על זה שוב ושוב.

<דקלה שלום: ניסינו לשאול אותו: אדוני, האם מדובר בקצה שלדה או משהו כזה?

<דקלה שלום: הוא התחמק מהתשובה, חזר והדגיש כמה זה חסר משמעות, חסר חשיבות.

<דקלה שלום: ניסיתי לשאול אותו, אמרתי לו: אני פחות מבינה בזה, תסביר לי.

<דקלה שלום: לא, מדובר באיזה משהו - - -

דוד צור: את חייבת לקצר, כי אנחנו מבינים.

<דקלה שלום: בסופו של דבר, הרעיון היה שהוא נתן לי את התחושה שהרכב שלי באמת מציאה.

<דקלה שלום: הלכתי ורכשתי את האוטו.

<דקלה שלום: היו כמה שהאירו את עיני, לא הרבה אחרי המקרה, ובסופו של דבר מסתבר שהרכב הוא יד שנייה, הוא רכב שהיה 110,000 ק"מ, שמישהו הוריד לו את הקילומטראז', הוא רכב שהוגדר אובדן להלכה מספר חודשים לפני כן, וכל זה לא היה מי שיגיד לי, לא בוחן הרכב במכון הרישוי, בטח שלא אותו סוחר.

<דקלה שלום: לצערי אם היתה אותה הערת אזהרה על רישיון הרכב, הייתי יכולה להימנע מאותה עוגמת הנפש.

<ערן אור: לא היית נוגעת ברכב, זו בדיוק הבעיה.

<ערן אור: זו תעודת פטירה לרכב.

<דקלה שלום: לא בטוח - - -

דוד צור: אתה לא ברשות דיבור, אדוני.

דוד צור: קיבלתם במה.

דוד צור: פעם אחת נתנו גם לאזרח הקטן לדבר, אז בואו נקשיב לו.

<דקלה שלום: כשהייתי עושה את הבדיקות המעמיקות שלי, יכול להיות שהייתי בוחרת בו בסופו של דבר, אבל בטח לא במחיר המלא שקניתי אותו.

<דקלה שלום: קניתי אותו כמעט במחיר מחירון.

<דקלה שלום: הייתי עושה את השיקולים שלי.

<דקלה שלום: אני חייבת לציין, היו רעשים ברכב.

<דקלה שלום: חששתי, לא נגעתי באוטו הזה, חששתי על חיי.

<דקלה שלום: בסופו של דבר מדובר פה בדיני נפשות.

<דקלה שלום: היה לי המזל לעלות על זה.

<דקלה שלום: אני חושבת שיש הרבה שמסתובבים ואולי לא עלו על זה וכבר מדובר פה בדיני נפשות.

<דקלה שלום: לי קשה לשמוע שאם עושים פה איזון אינטרסים, שהאיזון הכלכלי עולה על האינטרס - - -

דוד צור: תודה.

דוד צור: מר מלכיס.

<שמואל מלכיס: אני חושב שהסיפור שלה מעמיד בספק את כל התקנות האלה מתחילתן ועד סופן.

<שמואל מלכיס: אל תשכחו שהיא לקחה את הרכב למכון בדיקה, ואותו מכון בדיקה הוא המכון שבסופו של דבר צריך לבדוק את הרכב.

דוד צור: האם אתה מציע שהיא תבוא לאיגוד חברות הביטוח לבדיקה?

<שמואל מלכיס: לא אמרתי.

דוד צור: מה הטענה בדיוק?

<שמואל מלכיס: אם אי-אפשר לסמוך על מכון בדיקה - - -

דוד צור: את זה הבנו.

דוד צור: כדי לתקן עוולה אחת, לא צריך לייצר עוולות נוספות.

<שמואל מלכיס: זה עניין פלילי.

<שמואל מלכיס: מי מבטיח לנו שאותו מכון בדיקה שיביאו את הרכב אליו, על-פי תקנה 309, לא יעשה אותו דבר?

דוד צור: אתה צודק, אגב.

דוד צור: זה נושא שצריך להיות מטופל במקביל, אבל זה לא קשור לענייננו.

<שרית זוכוביצקי-אור: זו עבריינות ממש, הונאה, מה שמתארים פה.

דוד צור: אני מבקש לקרוא את הנוסח הסופי כדי שנוכל להצביע.

דוד צור: הצטרפה אלינו חברת כנסת מהאופוזיציה שיכולה אפילו לתמוך בנו.

מיכל רוזין: השאלה אם זה עבריינות או חוסר ידע ופיקוח על המכונים.

דוד צור: חברת הכנסת רוזין.

דוד צור: את רוצה?

דוד צור: בבקשה.

דוד צור: זכות הדיבור שלך.

מיכל רוזין: אני לא מדברת על מי שניסה למכור, בטוח שיש פה הונאה.

מיכל רוזין: המכון עצמו, לא נשמע שיש פה רמאות או הונאה, יש פה - - -

<שרית זוכוביצקי-אור: יש פה שיתוף פעולה.

דוד צור: יש פה רשלנות.

מיכל רוזין: נזיז רגע את הממד העברייני - - -

<קריאה: תמימות או רשלנות.

מיכל רוזין: לא תמימות, אבל רשלנות.

מיכל רוזין: יש פה רשלנות של אותו מכון רישוי.

מיכל רוזין: השאלה מה עושים כדי להשלים את התקנות האלה.

דוד צור: מר מלכיס גם מרמז, ולצערי אני יכול להגיד את זה דווקא מהעולם שאני בא ממנו, והוא גם צודק במקרים מסוימים, על שירקעס שקיימים בין מקומות כאלה שמשמנים אחד את השני - -

מיכל רוזין: היא הלכה למכון שהיא רצתה ללכת, היא לא הלכה למכון שמישהו שלח אותה.

דוד צור: - - וכבר ראינו לא מעט כאלה.

<מרב תורג'מן: לכן לא היה צריך להשאיר מקום לשיקול דעת.

דוד צור: שמעת את ההערה של היועצת המשפטית לבסוף, מר מלכיס?

<שמואל מלכיס: כן.

דוד צור: היא אמרה שבגלל זה לא צריך להשאיר יותר מדי מקום לשיקול דעת ולצמצם.

<שלמה תוסייה-כהן: אמר לה אותו בודק ממכון הרישוי שזה לא מהותי.

דוד צור: כן, אבל מר תוסייה-כהן, אתה לא בזכות דיבור.

<עזרא שוהם: - - -

דוד צור: אתה אחרון, כי לא דיברת ואני עובר להצבעה.

<עזרא שוהם: אני יושב-ראש איגוד השמאים.

<עזרא שוהם: מה שהיא סיפרה, אם היינו רושמים לפני כן שהרכב הוא אובדן להלכה, לא היה מגיע לא לשלב של המכון, לא לבדיקה ולא להונאה.

<עזרא שוהם: השלב הזה הוא חשוב, שלב הרישום שהוא אובדן להלכה.

<יערה למברגר: לא.

<יערה למברגר: זה מערבב שני דברים אחרים.

<יערה למברגר: אובדן להלכה זה מונח ביטוחי, זה לא מונח בטיחותי.

<יערה למברגר: אתם מערבבים פה דברים שהם לא מאותו סוג.

<עזרא שוהם: אם שמאי היה רושם ברישיון הרכב - - -

<יערה למברגר: זה עניין ביטוחי של הערכת שווי הרכב - - -

<עזרא שוהם: אוקיי, אז לא אובדן להלכה.

דוד צור: נזק מהותי.

<עזרא שוהם: אם הייתי רושם נזק מהותי ברישיון בזמן התאונה, זה היה אחרת.

<עזרא שוהם: עזוב אובדן להלכה, הייתי רושם אחוזי נזק ברישיון.

דוד צור: ברור.

דוד צור: עו"ד זוכווביצקי, תקראי את הנוסח הסופי, כשיש פה הצעה שמעבירה את ה"מהותי" לסוף המשפט.

<מרב תורג'מן: "מהותי" או "משמעותי".

דוד צור: "מהותי" או "משמעותי", תוסיפי את זה, כדי שגם דעתם של איגוד חברות הביטוח תהיה נוחה וגם של הצרכנים.

<שרית זוכוביצקי-אור: "נזק בטיחותי – נזק שגרם לעיוות, הסטה, סדק או שבר משמעותיים, באחד מעמודי המרכב במסגרת גג המרכב, באחד מקורות השלדה הקדמית או האחורית שבין ציר הגלגלים הקדמיים והאחוריים ולפגיעה במרכב הרכב, שגרמה לעיוות או שינוי במבנה הגיאומטרי של רצפת המרכב, למעט נזק לחלקים הניתנים לפירוק או החלפה באמצעות ברגים ולא באמצעות ריתוך.

<שרית זוכוביצקי-אור: "

<דידי רוזנפלד: איפה המילה "מהותי"?

דוד צור: מי בעד?

<שמואל מלכיס: איפה ה"מהותי"?

דוד צור: אנחנו בהצבעה.

<דידי רוזנפלד: אדוני היושב-ראש, איפה ה"מהותי"?

דוד צור: היא רצתה דוגמה.

<מרב תורג'מן: האם אפשר לקבל דוגמאות איזה חלקים ניתנים לפירוק והחלפה באמצעות ברגים ולא על-ידי ריתוך, רק כדי לסבר את האוזן?

דוד צור: איגוד המוסכים יגיד לנו.

<קריאה: פגוש, פנסים.

<קריאות: - - -

<אבנר פלור: אני מוכן להסביר את זה.

<מרב תורג'מן: מראש פגיעה בפנס לא היתה אמורה להיות נזק בטיחותי.

<קריאות: - - -

<שמואל מלכיס: רק במקום "מהותי" – "משמעותי"?

<אבנר פלור: סליחה, אדוני היושב-ראש, אפשר?

דוד צור: כן.

<אבנר פלור: נזק שגרם לעיוות, הסטה, סדק או שבר משמעותיים.

<שרית זוכוביצקי-אור: כל אלה צריכים להיות משמעותיים.

<שמואל מלכיס: מה ההבדל בין משמעותיים למהותיים?

<שמואל מלכיס: למה שיניתם?

<שמואל מלכיס: מה ההיגיון בזה?

<שרית זוכוביצקי-אור: שזה יהיה בעל משמעות.

<שרית זוכוביצקי-אור: אתה רוצה להחזיר ל"מהותי"?

<שרית זוכוביצקי-אור: זה יותר טוב מבחינתך?

<שרית זוכוביצקי-אור: מה ההבדל?

דוד צור: אני מציע כך, שתשאירי את הנזק המהותי בהתחלה ובסוף את המשמעותי, שזה יהיה בטוח, מה שנקרא.

דוד צור: גם מהותי וגם משמעותי.

<מרב תורג'מן: אין לזה משמעות.

דוד צור: אם אין לזה משמעות, תשאירו את זה.

דוד צור: נזק מהותי - - -

<שרית זוכוביצקי-אור: לא.

<שרית זוכוביצקי-אור: נזק שגרם לעיוות, הסטה, סדק או שבר משמעותיים.

<אבנר פלור: זה חוזר על עצמו, כבר אפשר להשאיר את המהותי.

<מרב תורג'מן: אנחנו מדברים על עיוות, הסטה, סדק או שבר שהם משמעותיים באחד מהחלקים המפורטים כאן.

<שמואל מלכיס: הנזק עצמו צריך להיות מהותי.

<מרב תורג'מן: זה בדיוק מה שכתוב כאן.

דוד צור: רבותי, תשאירו את המילה "מהותי" במקום "משמעותי".

<שרית זוכוביצקי-אור: בסוף.

דוד צור: מי בעד הנוסח הזה, כפי שמוצע?

<יערה למברגר: מה בהתחלה ומה בסוף?

<לאה ורון: לא.

<לאה ורון: נזק מהותי שגרם - - -

<שרית זוכוביצקי-אור: לא.

<שרית זוכוביצקי-אור: אמרנו בלי.

<מרב תורג'מן: הוא אמר שיהיה "משמעותי", "מהותי", אבל לא בהתחלה.

דוד צור: נזק שגרם לעיוות, הסטה, סדק או שבר מהותי.

<שרית זוכוביצקי-אור: מהותיים.

דוד צור: חברת הכנסת רוזין - -

מיכל רוזין: אני לגמרי אתך.

דוד צור: - - מי בעד הנוסח הזה?

דוד צור: בעד – פה אחד

דוד צור: פה אחד.

דוד צור: הלאה.

דוד צור: אנחנו עוברים לסעיף הבא.

<מרב תורג'מן: צריך לאשר גם את ההגדרות שלפני כן.

דוד צור: "שלדה"?

<מרב תורג'מן: ההגדרות שהיו.

<יערה למברגר: "מפעל" ו"מפעל בודק".

<מרב תורג'מן: אולי כדאי שתקראי את ההגדרה.

<שרית זוכוביצקי-אור: קראתי.

דוד צור: הנוסח של שלדה.

<שרית זוכוביצקי-אור: קראתי.

<שרית זוכוביצקי-אור: קראתי.

דוד צור: מי בעד?

<לאה ורון: למה רק הנוסח של שלדה?

<לאה ורון: כל תקנה (ט).

דוד צור: כל ההגדרות.

<מרב תורג'מן: כל סעיף ההגדרות, בדיוק.

דוד צור: אושר.

דוד צור: מי נגד?

דוד צור: בעד – פה אחד

דוד צור: אושר פה אחד.

דוד צור: הלאה.

<שרית זוכוביצקי-אור: תיקון תקנה 310 2.

<שרית זוכוביצקי-אור: "בתקנה 310 לתקנות העיקריות – (1) בכותרת השוליים, במקום "תעודת בדיקה" יבוא "תעודת תקינות"; (2) במקום תקנת משנה (א) יבוא: "(א) רכב שבוחן או שוטר מסר לגביו הודעת אי שימוש כאמור בתקנה 308 (א) והליקויים בשלהם נתנה הודעת אי השימוש תוקנו בידי מפעל, יתן עליו מנהלו המקצועי, לאחר סיום תיקון הרכב תעודת תקינות בחתימת ידו בטופס הערוך לפי טופס 4 שבתוספת השלוש עשרה והיא תשמש הוכחה כי הרכב תוקן.

<שרית זוכוביצקי-אור: " פה אנחנו במקרה סדרתי של הורדת רכב מהכביש בגין ליקויים, שנמסרה לגביו הודעת אי-שימוש.

<שרית זוכוביצקי-אור: אנחנו מסדרים את הפרוצדורה שבמסגרתה מפעל ייתן תעודת תקינות והיא תשמש לצורך החזרת הרכב לכביש.

דוד צור: הערות, אם יש לסעיף הזה.

דוד צור: לא.

דוד צור: מי בעד הנוסח המוצע?

דוד צור: בעד – פה אחד

דוד צור: אושר פה אחד.

<שרית זוכוביצקי-אור: הוספת תוספת שלוש עשרה 3.

<שרית זוכוביצקי-אור: "אחרי תוספת 12 לתקנות העיקריות יבוא - - -".

<שרית זוכוביצקי-אור: אני אפרט את רשימת הטפסים, הם כולם מתייחסים למעשה לחובות שמוטלות על שמאי.

<שרית זוכוביצקי-אור: חשבנו שנכון יותר יהיה שהדיווח יהיה מדויק, אחיד, ולכן בחרנו שהדיווחים, הן של השמאי והן של רשות הרישוי והן של המפעל הבודק, יהיו אחידים, בטופס אחיד, עם אינפורמציה מדויקת שתימסר ביניהם, מלאה, ולכן בחרנו לעשות את זה בטפסים שיהיו חלק מהתקנות, למעשה הם יהיו מהותיים.

<שרית זוכוביצקי-אור: אני מפרטת מה זה טופס 1.

<שרית זוכוביצקי-אור: טופס 1 זה תעודת בדיקת תקינות לפי 309.

<שרית זוכוביצקי-אור: למעשה זו תעודת תקינות לרכב שנגרם לו נזק.

<שרית זוכוביצקי-אור: לא מדובר בנזק מהותי, מדובר בנזק שלא יירשם אחר-כך ברישיון הרכב.

<שרית זוכוביצקי-אור: הלאה.

<מרב תורג'מן: רגע, שנייה.

דוד צור: יש פה גם הערה של מנהלת הוועדה לעניין השעה.

<שרית זוכוביצקי-אור: איפה השעה?

<לאה ורון: שהמנהל המקצועי יכול לבחון את כל המערכות, לרבות נסיעת המבחן, ולציין בדיוק 12:20?

דוד צור: הוא כותב את השעה שבסוף הוא סיים את הבדיקות?

<אבנר פלור: כן.

דוד צור: זו הפרקטיקה הנוהגת?

<אבנר פלור: כן.

דוד צור: נשמע רגע את איגוד המוסכים.

<רונן לוי: היה צריך להוסיף את כריות האוויר.

<אבנר פלור: הוספנו.

<אבנר פלור: כבר הוספנו.

<רונן לוי: לא הוסף.

<אבנר פלור: בסעיף ח' הוספנו נושא של כריות אוויר וב-ט' נסיעת מבחן.

<רונן לוי: זה לא פה.

<קריאה: מה זה סעיף ח'?

<רונן לוי: אני מדבר על הטופס.

<שרית זוכוביצקי-אור: שלחנו בנוסח המתוקן שהיה.

<רונן לוי: מה שעומד בפני הוועדה זה לא - - -

<אבנר פלור: רונן, זה בפנים.

<לאה ורון: איפה יש?

<לאה ורון: בפני הוועדה זה לא נמצא.

דוד צור: בטופס עצמו זה יהיה?

<שרית זוכוביצקי-אור: יכול להיות שזה לא תוקן.

<שרית זוכוביצקי-אור: נוסיף כריות אוויר.

דוד צור: צודק.

דוד צור: הערה נכונה.

<לאה ורון: אתם מחזיקים נוסח שבפני הוועדה לא נמצא וגם לא בפני המוזמנים, לכן הוא העיר את ההערה שלו.

<שרית זוכוביצקי-אור: הערה נכונה ונוסיף עוד קובייה – ט' כריות אוויר.

<מרב תורג'מן: שרית, אמרת שתבדקי את מספר הרישום בפנקס המהנדסים או ההנדסאים אם זה נחוץ, רלוונטי.

<שרית זוכוביצקי-אור: איפה הפנינו לפנקס מספר הרישום?

<מרב תורג'מן: אולי לך אין בנוסח.

<שרית זוכוביצקי-אור: יש מספר כזה.

<שרית זוכוביצקי-אור: בדקתי את זה.

דוד צור: עוד הערות לטופס?

<שרית זוכוביצקי-אור: אני אפרט את הטפסים?

דוד צור: כן.

<שרית זוכוביצקי-אור: טופס 2 זה טופס דיווח לרשות הרישוי של שמאי במפעל בודק אם אין שמאי.

<שרית זוכוביצקי-אור: הטופס השלישי זה של המנהל המקצועי למפעל בודק, לפי תקנה 309 (ה), והטופס האחרון זה טופס התקינות של 310.

<מרב תורג'מן: אני רק אציין שבעקבות הערה באחד מהדיונים הקודמים הוסף לטופס ,3 שיש תמיד לצרף את החשבונית, קבלה או אסמכתה - - -

<רונן לוי: מה זה אסמכתה?

<רונן לוי: זה לא "או".

<מרב תורג'מן: זה היה אישור.

<רונן לוי: דיברנו שזה תוקן סופית, אז זה לא יכול להיות אסמכתה.

<רונן לוי: או חשבונית או - - -

<מרב תורג'מן: בטופס 3.

<רונן לוי: מה זה אסמכתה?

<מרב תורג'מן: האסמכתה הוספה בעקבות הערות שנשמעו כאן.

<רונן לוי: תסביר מה זו אסמכתה.

<אבנר פלור: זו עוד אפשרות.

<רונן לוי: מה זה אסמכתה?

<רונן לוי: זה פתק?

<רונן לוי: מה זה?

<אבנר פלור: זה איזה אישור.

<רונן לוי: עכשיו כל אחד יבוא עם פתק - - -

<מרב תורג'מן: זה הוסף בעקבות הערה - - -

<רונן לוי: כל מוסך פירטי בשטחים יבוא עם פתק?

<לאה ורון: רונן, אולי תציג בפני ממלא-מקום יושב-ראש הוועדה וחברת הכנסת מה ההערה שלך.

<רונן לוי: בטופס 3.

<רונן לוי: אמרה את זה עכשיו היועצת המשפטית.

<לאה ורון: תחזור על זה אם אתה רוצה.

<לאה ורון: מה הבקשה שלך?

<רונן לוי: "הערות למפעל או למנהל המקצוע של המפעל" – בסעיף 1 כתוב "לטופס זה יש לצרף תמיד חשבונית /קבלה או אסמכתא לביצוע התיקון".

<איציק סרור: כרטיס עבודה.

<רונן לוי: כרטיס עבודה שמה?

מיכל רוזין: מה הטענה?

<רונן לוי: הטענה שזה צריך להיות סופי, או חשבונית או קבלה.

<רונן לוי: מה זה אסמכתה?

<דידי רוזנפלד: אם אין חשבונית כי הוא תיקן לעצמו?

דוד צור: כתוב "- - -/קבלה או אסמכתה לביצוע".

<רונן לוי: אני אסביר.

<רונן לוי: אנחנו הרי נאבקים כל הזמן שהתיקונים ייעשו במוסכים מורשים, חוקיים, במדינת ישראל, ולא במוסכים בשטחים, ומגיעות היום כל מיני אסמכתאות או שמישהו קנה אסמכתה.

<רונן לוי: מה זו אסמכתה?

<רונן לוי: לכן צריך להיות ברור מה זה.

<רונן לוי: מה זה אסמכתה?

<רונן לוי: פתק?

<אבנר פלור: אין לי בעיה להסיר את זה.

דוד צור: חשבונית, זה הנוסח?

<שרית זוכוביצקי-אור: חשבונית או קבלה.

<אבנר פלור: אין לי בעיה להסיר את זה.

דוד צור: תוריד את האסמכתה לביצוע.

<דידי רוזנפלד: אדוני היושב-ראש, יש יותר ממקרה אחד שבעל המוסך מתקן לעצמו את המכונית.

<עזרא שוהם: הוא חייב להוציא חשבונית גם לעצמו.

<דידי רוזנפלד: מוסך "דן" עובד עבור "דן", מוסך פנימי לא מוציא חשבוניות ל"דן" ואני לא משלם מע"מ.

דוד צור: למה?

דוד צור: מה הוא מוציא?

דוד צור: הוא חייב, לא?

דוד צור: המוסמכים הפנימיים במשטרה או בצה"ל, הם לא מוציאים בסוף - - -

<דידי רוזנפלד: חשבון.

<דידי רוזנפלד: חשבון לא חשבונית.

<דידי רוזנפלד: חשבון זה בסדר, חשבונית זה משהו אחר.

<שרית זוכוביצקי-אור: חשבון/חשבונית או קבלה.

<שרית זוכוביצקי-אור: בסדר.

<שרית זוכוביצקי-אור: אותו דבר בסעיף 3, בהתאמה.

<רונן לוי: אולי אפשר להוסיף ממוסך מורשה.

<שרית זוכוביצקי-אור: זה רק ממוסכים מורשים.

<מרב תורג'מן: ודאי.

<אבי גלנצר: אני יושב-ראש איגוד מכוני הרישוי.

<אבי גלנצר: אנחנו מבצעים את הבדיקה.

<אבי גלנצר: גם היום אנחנו לא מקבלים - - -

מיכל רוזין: איך שתקת כשהיא סיפרה את הסיפור הזה?

מיכל רוזין: איך ישבת, שתקת, לא אמרת שום דבר?

<אבי גלנצר: אני אענה לך.

מיכל רוזין: אני אשמח לתשובה.

<אבי גלנצר: אוקיי.

<אבי גלנצר: אני מייד אענה.

<אבי גלנצר: כשאנחנו מקבלים רכב לבדיקת 309, הדבר הראשון שאנחנו דורשים מהמוסך זה אישור ממוסך מורשה.

<אבי גלנצר: ישנה תעודה שבה ממלא המוסך המורשה את כל הפרטים.

<אבי גלנצר: התעודה מנוקבת ומסודרת ולא יגיע רכב אלינו לבדיקה ולא נקבל אותו ללא אותה תעודה, כך שבכל מקרה, מוסכים שאינם מורשים לא יכולים להציג תעודה כזאת, ולכן ממילא לא נקבל את הרכב לבדיקה.

<אבי גלנצר: לכן הנושא של האסמכתה – מגיעים רכבים שהמוסך תיקן, אבל עדיין לא הוציא חשבונית סופית מכיוון שאנחנו יכולים למצוא ליקויים ברכב.

<אבי גלנצר: אנחנו מחזירים את הרכב למוסך, הוא מתקן אותו ומחזיר אותו שנית – לכן הנושא של האסמכתה, אני חושב שהוא מקובל.

דוד צור: הרעיון הוא בסוף התהליך ולא בשלבים שאתה מדבר עליהם.

דוד צור: כל זמן שהרכב נע בין המוסך לבין הרישוי וכן הלאה, הוא לא בחוץ.

<אבי גלנצר: הוא קודם כול מביא תעודה על תקינות הרכב מהמוסך המתקן.

<אבי גלנצר: זה דבר שנעשה היום.

<אבי גלנצר: אם השמיטו אותו כאן - - -

דוד צור: הנוסח פה מתייחס כשהרכב יוצא החוצה לשוק.

<שרית זוכוביצקי-אור: זה עוד לפני.

<אבי גלנצר: זה עדיין בשלב שאני מקבל אותו לבדיקה.

<אבי גלנצר: יושב כאן שמעון, הוא יגיד לכם בדיוק.

<דידי רוזנפלד: אדוני היושב-ראש, הוא מכין איזה פרופורמה, הולך לבדיקה במכון.

דוד צור: החשבון לא מספיק?

<דידי רוזנפלד: החשבון זה מצוין, אבל החשבון הוא אחרי הבדיקה.

<דידי רוזנפלד: אחרי שהוא גמר לבדוק, אז הוא מוציא חשבון לבעל הרכב.

דוד צור: מאה אחוז.

<דידי רוזנפלד: פה הוא צריך להציג חשבון למכון הבדיקה.

<שרית זוכוביצקי-אור: לכן האסמכתה כן במקום.

<שרית זוכוביצקי-אור: יכול להיות שתהיה בדיקה, יידרשו תיקונים, זה יחזור למוסך ובסוף הוא יוציא לו חשבון, אבל רוצים לאפשר - - -

<שמעון אלקיים: אם אפשר, אני אבהיר את העניין.

<שמעון אלקיים: רכב שניזוק ותוקן במוסך ומחויב לעשות בדיקה במעבדה מוסמכת לאחר תאונה, התנאי של המעבדה לקבל אותו לבדיקה זה שהמוסך ימלא איזה טופס, שהכתבנו איך ייראה, שהוא מצהיר שלמעשה הרכב תוקן על-ידו במוסך המורשה, ולא מספיק שהוא רק ממלא את הטופס, אלא הוא מצרף לזה גם חשבונית, ואם יש, גם דוח שמאי.

<שמעון אלקיים: השמטנו את זה, כי בחברת ליסינג לא תמיד יש שמאי, אבל חשבונית הוא תמיד חייב לצרף, ואם אין חשבונית, האסמכתה פה מתייחסת כמובן או לחשבון או להזמנת תיקון, שבה הפרטים של המוסך, והוא כותב שם בדיוק מה הוא עשה בזמן התיקון.

<שמעון אלקיים: כך שהוא לא יכול להתקבל לבדיקה, כמו שאבי גלנצר אומר, בלי שיהיה לו קודם האישור מוסך והאסמכתה או החשבונית שמצורפת אליו.

<שמעון אלקיים: זה התנאי לקבל אותו לבדיקה בכלל, בלי זה הוא לא מתקבל.

<שמעון אלקיים: כך אנחנו מבטיחים שרכבים יטופלו רק במוסכים מורשים.

<רונן לוי: אנחנו מקבלים שאפשר לכתוב במקום "חשבון עם פירוט ולא חשבונית" או "אסמכתה עם פירוט תיקון".

<מרב תורג'מן: כשיש חשבונית, עדיף לצרף את החשבונית.

דוד צור: איך הנוסח?

דוד צור: עוד פעם, אסמכתה - - -

<רונן לוי: עם פירוט.

<רונן לוי: עם פירוט של התיקון.

<שרית זוכוביצקי-אור: אסמכתה כוללת פירוט התיקון.

<רונן לוי: אז המכון יודע מה לבדוק.

<שמעון אלקיים: רונן, כרטיס עבודה יפתור את הבעיה?

<רונן לוי: אין פירוט.

<רונן לוי: באיזה כרטיס עבודה כתוב "תיקנת"?

<שמעון אלקיים: כרטיס עבודה שמפורטים התיקונים שבוצעו.

<רונן לוי: לא, שהמכון ידע מה תוקן.

<רונן לוי: סליחה, כבוד היושב-ראש - - -

דוד צור: הנוסח שבסעיף 3, שמדבר על אסמכתה לביצוע התיקון או אסמכתה לפירוט התיקון - - -

<שרית זוכוביצקי-אור: אסמכתה הכוללת פירוט התיקון.

<רונן לוי: פירוט זה מצוין.

<רונן לוי: פירוט זה עושה התאמה בין הבודק לבין - - -

דוד צור: יפה.

דוד צור: אנחנו מסכמים על זה.

דוד צור: תקראי עוד פעם.

<שרית זוכוביצקי-אור: הנוסח יהיה לסעיף 1 ו-3.

<שרית זוכוביצקי-אור: "לטופס זה יש לצרף תמיד חשבון/חשבונית, קבלה, או אסמכתה הכוללת פירוט התיקון".

<יערה למברגר: או אסמכתה אחרת.

<דידי רוזנפלד: או המילה "או", או סלש.

דוד צור: או סלש.

<שרית זוכוביצקי-אור: "או", בלי סלש.

<יערה למברגר: יש נסחות של חקיקת משנה במשרד המשפטים שתקרא את זה בסוף ותגיד אם פסיק או סלש.

<שרית זוכוביצקי-אור: "או" זה גם "ו-".

דוד צור: מי בעד הנוסח שהוקרא עכשיו?

דוד צור: חברת הכנסת רוזין?

דוד צור: בעד – פה אחד

דוד צור: אושר פה אחד.

<מרב תורג'מן: אושרה למעשה כל התוספת, כולל כל הטפסים.

<מרב תורג'מן: עכשיו נשאר סעיף תחילה.

דוד צור: לא יכול להיות.

דוד צור: ..

מיכל רוזין: לא קיבלתי תשובה למכוני הרישוי.

דוד צור: את צודקת.

דוד צור: מזל שיש פה - - -

מיכל רוזין: מרצ עוסקת במהות, לא רק בסעיפים.

<אבי גלנצר: קטעו אותי באמצע, ואני אענה לך.

<אבי גלנצר: שמענו את תלונתה של הגברת כאן.

<אבי גלנצר: לא ראינו את טופס הבדיקה, לא ראינו מה כתוב.

<אבי גלנצר: כולנו מסתמכים על מה שהיא אמרה.

<אבי גלנצר: אני חושב שבמקרה כזה יש כתובת לתלונות, יש כתובת של בית משפט על מנת לטפל בזה.

מיכל רוזין: זו לא תשובה.

מיכל רוזין: לשלוח אזרחים לבית משפט על כל דבר?

<אבי גלנצר: יש גם משרד התחבורה, לא רק בית משפט.

<אבי גלנצר: קודם כול, יש משרד התחבורה - -

דוד צור: אני אגיד לך מה הייתי מצפה ממך, דבר נורא פשוט.

<אבי גלנצר: - - אבל אני אשמח מאוד לקבל את הפרטים מהגברת הזאת ולטפל בזה כמו שצריך לטפל.

דוד צור: זה מה שציפינו לשמוע.

דוד צור: לא קשה להגיד את זה.

מיכל רוזין: אני רוצה שתכתבי אותי בבקשה על העברת הפנייה אליו, ואני אעקוב אתך לגבי מה טופל ומה נעשה.

<אבי גלנצר: ברצון רב.

<רונן לוי: זה היה אתמול בערוץ 10.

<רונן לוי: העלינו את הכתבה הזאת לדף הפייסבוק שלנו.

<רונן לוי: אפשר לראות את זה שם.

מיכל רוזין: מצוין.

דוד צור: אם אתם רוצים לבדוק את זה בפייסבוק או בווטסאפ, זה גם בסדר, אבל בסוף גם תעדכנו את חברת הכנסת מיכל רוזין.

דוד צור: תחולה.

<שרית זוכוביצקי-אור: תחילה – "תחילתן של תקנות אלה ביום ג' בסיון התשע"ד (1 ביוני 2014)".

<מרב תורג'מן: התקנות הועברו לכאן לפני כמעט חצי שנה.

<מרב תורג'מן: אולי יש מקום לבחון להאריך בהתאמה את התחילה, על מנת לאפשר - - -

<קריאות: מה יש להיערך?

דוד צור: 1 באוגוסט?

<אבנר פלור: כן.

<אבנר פלור: 1 באוגוסט.

דוד צור: משרד המשפטים, מה אתם אומרים?

<יערה למברגר: אפשר להאריך מעט.

<שרית זוכוביצקי-אור: באוגוסט.

<יערה למברגר: 1 באוגוסט?

<אבנר פלור: יש בעיה מחשובית, אז אנחנו בתהליך עבודה כבר כמה חודשים.

דוד צור: 1 באוגוסט.

דוד צור: חברת הכנסת רוזין - -

<לאה ורון: תחילתן של התקנות 1 באוגוסט.

דוד צור: - - בעד.

דוד צור: מישהו מתנגד?

דוד צור: בעד – פה אחד

דוד צור: אושר פה אחד.

דוד צור: תודה רבה.

דוד צור: אני סוגר את הישיבה.

דוד צור: תודה על ההשתתפות.

דוד צור: אנחנו תיכף מתחילים בדיון הבא.